Diari Oficial de la Generalitat Valenciana


Sumari del DOGV 4554, del 29-07-2003 (2003/8480)

Informació pública de la modificació puntual dels articles 288 i 290 de les normes urbanístiques del Pla General, segon tràmit d'informació pública.
----------------------------------------------------------------------------------------------------------------------------------------------------

### Dades del document

Número de DOGV
:   4554

Data del DOGV
:   29-07-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/8480


Organisme emissor
:   Ajuntament d'Oliva

Tipus de document
:   Anunci

Informació pública de la modificació puntual dels articles 288 i 290 de les normes urbanístiques del Pla General, segon tràmit d'informació pública. [2003/Q8480]
  
L'Ajuntament d'Oliva instruïx l'expedient per a la modificació puntual del vigent Pla General d'Ordenació Urbana que consistix en la modificació de la redacció dels articles 288 i 290 del capítol VII, secció sisena, reguladora de les àrees extractives i règim del seu ús.
  
De conformitat amb la proposta presentada, la nova redacció dels preceptes indicats queda així:
  
«Redacció actual:
  
Article 288. Els usos extractius, que comprenen l'extracció de graves, arenes, terra i materials del sòl i subsòl, es permetran a les zones grafiades als plànols.
  
Redacció proposada:
  
Article 288. Els usos extractius, que comprenen l'extracció de graves, arenes, terra i materials del sòl i subsòl, es permetran a les zones grafiades als plànols.
  
A les zones extractives, i vinculades a explotacions extractives concretes, s'hi podran permetre activitats complementàries de preparació, trituració i tractament d'àrids i materials minerals extractius, així com activitats d'industrialització del material extret complementàries de les anteriors com ara la fabricació de: formigó preparat, prefabricats de formigó, aglomerat asfàltic, etcètera.
  
S'hi podran permetre les activitats de dipòsits controlats de residus inerts amb la finalitat d'aconseguir la restauració morfològica i vegetal de les zones extractives exhaurides o en desús, així com totes les activitats afins a la gestió i industrialització d'estos residus inerts (reciclatge, valoració, etcètera).
  
Totes les activitats permeses, considerades com a relacionades i complementàries de l'extractiva, s'hauran, en tot cas, d'autoritzar de conformitat amb l'específica normativa tècnica i mediambiental que els siga aplicable.
  
Redacció actual:
  
Article 290. A les àrees extractives es permetrà únicament la realització de construccions i instal·lacions necessàries per a l'explotació.
  
Redacció proposada:
  
Article 290. A les àrees extractives es permetrà la realització de construccions i instal·lacions necessàries per a l'explotació, així com aquelles necessàries per a l'exercici de les activitats permeses segons l'article 288 anterior».
  
De conformitat amb el que disposa l'article 55 de la Llei Valenciana 6/1994, de 15 de novembre, en relació amb l'article 38.2.a de la mateixa llei, la present proposta de modificació del vigent planejament se sotmet a un segon tràmit addicional d'informació pública per un període d'un mes comptador a partir del sendemà de la publicació del present anunci en el Diari Oficial de la Generalitat Valenciana a fi que les persones interessades puguen formular al·legacions i suggeriments.
  
L'expedient administratiu es troba exposat al Departament d'Urbanisme de l'Ajuntament d'Oliva perquè el puguen examinar i consultar els qui n'estiguen interessats.